રવિવારના દિવસે ગામના ખ્રિસ્તી સમાજના એક વ્યક્તિનું અવસાન થયું હતું. એકતરફ અવસાન થયું હતું અને બીજીતરફ પાલિકાના ચીફ ઓફિસરે નોટીસ આપી હતી. જે નોટીસ ખ્રિસ્તી મહોલ્લામાં રહીશોને જાણ થાય તે માટે ચોંટાડી હતી. જેના કારણે મામલો બગડી જાય તેવી સ્થિતિ હતી. એટલે ખ્રિસ્તી સમાજે તરત જ વિદ્યાનગર પોલીસનો સંપર્ક સાધી તેમને સ્થિતીથી અવગત કર્યા હતા. પોલીસ સઘળી હકીકતને ધ્યાનમાં રાખીને કબ્રસ્તાનમાં પહોંચી હતી અને સુલેહ શાંતિનો ભંગ ન થાય તે રીતે દફનવિધિ સંપન્ન કરાવાઇ ત્યારે મામલો થાળે પડ્યો હતો. આમ રવિવારે તો મામલો થાળે પડી ગયો છે. પરંતુ આ વિવાદ આગામી દિવસોમાં વધુ વકરે તેવી શક્યતા રહેલી છે.